Хәл фигыль

(Рус гимназиясе. VII сыйныф)

**Дәрес тибы**: яңа белем бирү һәм күнекмәләр бирү.

**Максат:** Хәл фигыль белән таныштыру, фигыль турында белемнәрне күтәрү.

Фикерләү сәләтен, бәйләнешле сөйләм телен үстерү.

Халык педагогикасын кулланып, ата-аналарга хөрмәт тәрбияләү.

**Көтелгән нәтиҗәләр**

**Предмет:** хәл фигыль кушымчаларына характеристика бирү, хәл фигыль кушымчаларын аерып ала, хәл фигыль кушымчаларының төрен билгели белү күнекмәләрен формалаштыру.

**Регулятив УУГ**: мөстәкыйль рәвештә дәреснең темасын, максатын, бурычларын билгели белү; куелган максатка ирешү өчен үз эшчәнлегеңне планлаштыра, эшчәнлекне башкарып чыкканнан соң аңа үзгәрешләр кертә, биремне үтәгәндә үз эшчәнлегеңне аңлата һәм эшчәнлеккә бәя бирә белү.

**Коммуникатив УУГ:** фикереңне төгәл аңлата, биремнәрне укый һәм кабул итә, башкаларны тыңлый һәм аларның фикерләрен кабул итә һәм төркемдә эшли белү.

**Танып-белү УУГ:** белемнәр системасында ориентлаша белү: үзләштергән һәм яңа белемнәрне аеру; дәреслек һәм дәрестә алынган информация нигезендә яңа белемнәр ачу, сорауларга җавап бирү.

**Шәхси УУГ:** эшчәнлеккә үзбәя бирә белү; әхлак сыйфатлары формалаштыру.

**Җиһазлау:** дәреслек (Р. З. Хәйдарова), компьютер, интерактив такта, презентация.

**Дәрес барышы**

1. **Актуальләштерү**

Исәнмесез! Утырыгыз! Без үтәчәк тема “Хәл фигыль” дип атала. Максатыбыз: хәл фигыль белән танышу һәм фикерләү сәләтен үстерү булыр. Әйдәгез, табышмак тыңлап үтик: (1слайд)

Эшне, хәлне, хәрәкәтне

Без белдереп киләбез.

Эшләүченең азмы-күпме

Булуын да беләбез. (фигыль)

1. **Кабатлау**
2. Өй эшен тикшерү

-Фигыль дип нинди сүз төркеме атала? (2слайд)

(Предметның эшен, хәлен, хәрәкәтен белдерә. Нишли? Нишләде? Нишләгән? Нишләячәк? Нишләр? сорауларына җавап бирә)

-Без үткән дәрестә сыйфат фигыль темасын үттек. Әйдәгез, искә төшереп үтик. Сыйфат фигыль нәрсәне белдерә һәм нинди сорауларга җавап бирә? (3слайд)

(Сыйфат фигыль бер үк вакытта сыйфат һәм фигыль мәгънәсенә ия булган сүзләр. Ул предметның билгесен, эш-хәрәкәтен белдерә, төрләнми торган сүз төркеме. Нишләүче? Нишли торган? Нишләгән? Нишләячәк? сорауларына җавап бирә)

-Җөмләдә нәрсә булып килә? (4слайд)

(Җөмләдә аергыч булып килә)

-Сыйфат фигыль ничә заманда килә? (5слайд)

(Хәзерге, үткән, киләчәк заманда)

-Хәзерге заман сыйфат фигыль нинди кушымчалар кушып ясала? (6слайд)

1.-учы, -үче укучы бала, җырлаучы кыз

2.-а/-ә торган укый торган бала, җырлый торган кыз

-ый/ -и торган ашый торган, эшли торган абый

-Үткән заман сыйфат фигыль нинди кушымчалар кушып ясала? (7слайд)

1.-ган/-гән, -кан/-кән килгән кунак, качкан кеше

-Киләчәк заман сыйфат фигыль нинди кушымчалар кушып ясала? (8слайд)

1. -ыр, -ер, -ар, -әр, -р барыр юл, сөйләр сүз, эшләр эш

2. -ачак/-әчәк, -ячак/-ячәк булачак дәрес, сөйләячәк шигырь

3. -асы/-әсе, -ыйсы/-исе барасы юл, киләсе кунак, укыйсы китап

Хәзер дәфтәрләргә число, сыйныф эше һәм яңа теманы язабыз: (9слайд)

**III. Яңа тема**

Бишенче март

Сыйныф эше

Хәл фигыль

Тактага карыйбыз: (10слайд)

Айрат өздереп гармун уйный.-Айрат умело играет на гармоне.

Лилия җырлый-җырлый җиләк җыя.- Лилия напевая собирает ягоды.

Мин мәктәптән кайткач, ашарга утырдым.- Я вернувшись из школы, сел обедать.

Урамга чыгып киткәнче, китапны укырга булдым. – Прежде чем выйти на улицу, решил почитать книгу.

Шулай булгач, төп фигыльдән аңлашылган эш яки хәлгә өстәмә эшне белдереп килгән фигыль хәл фигыль була.

(Деепричастие имеет признаки глагола и наречия, обозначает каким образом, почему, когда совершается основное действие.)

-Хәл фигыль нинди сорауларга җавап булды инде? (11слайд)

(Хәл фигыль ничек? кайчан? кайчанга хәтле? нишләп? нишләгәч? нишләгәнче? сорауларына җавап бирә) (12слайд)

Укучылар, сыйфат фигыль кебек үк, хәл фигыль төрләнми. Алар җөмләнең иярчен кисәге-хәл булып киләләр.

Хәл фигыльнең дүрт төре бар. Алар фигыльнең тамырына кушылып ясалалар. (13слайд)

I төр: -п, -ып,-еп. Мәсәлән: уйна-п бара- играя идет

ярыш-ып эшли- соревнуясь работает

эшлә-п ашый-работая кушает (14слайд)

II төр: -а, -ә, -ый, -и

(парные слова). Мәсәлән: килә-килә-приходя

ашый-ашый-куша

сөйли-сөйли-рассказывая

бара-бара-шагая (15слайд)

III төр: -гач/-гәч, -кач/-кәч

Мәсәлән: туктагач әйтте-остановившись сказал

белгәч кабатлады-зная повторил

сөрткәч китте-протерев ушел

суыткач ашады-охладив поел (16слайд)

IV төр: Мәсәлән -ганчы/-гәнче, -канчы/-кәнче

Мәсәлән: тузганчы киде-одевал пока не износилась

күргәнче барды-шел пока видел

пешкәнче көтте- ждал пока не сварилось

кайтканчы ашады-съел пока шел

Ә хәзер алган белемнәрне күнегүләр өстендә ныгытабыз, сезгә тактадагы таблица ярдәм итәр. (17слайд)

|  |  |  |  |
| --- | --- | --- | --- |
| -п/-ып/-еп | -а/-ә  -ый/-и | -гач/-гәч  -кач/-кәч | -ганчы/-гәнче  -канчы/-кәнче |
| яз-ып  сөйлә-п  сөйләш-еп  кайт-ып | яза-яза  сөйли-сөйли  сөйләшә-сөйләшә  кайта-кайта | яз-гач  сөйлә-гәч  сөйләш-кәч  кайт-кач | яз-ганчы  сөйлә-гәнче  сөйләш-кәнче  кайт-канчы |

1 нче күнегү (телдән) җөмләләрне укыгыз, тәрҗемә итегез, хәл фигыльләрне билгеләгез:

1. Он на уроке всегда говорит шепотом.
2. Решаю задачу, долго думая.
3. После сдачи экзамена началисҗ каникулы.
4. До прихода мамы я смотрел по телевизору передачу “Новости”

2нче күнегү (язма) бирелгән фигыльләрдән хәл фигыль ясагыз, алар белән җөмләләр төзегез:

Үрнәк: яз-язып, яза-яза, язгач, язганчы

Укы, үзгәрт, файдалан, җавап бир, эшлә, сикер.

3нче күнегү (телдән) нокталар урынына тиешле аффиксларны өстәп языгыз:

1. Безнең сыйныфта 23укучы, ләкин аларның унысы гына гына тырыш... укый.
2. Оля кил..., имтихан башланган иде.
3. Укытучы кил..., имтихан башланды.
4. Көндәлектә “4”ле-“5”леләр күп бул..., миңа бик күңелле.
5. Мин җөмләне үзгәрт... яздым.
6. Тырыш... укысам, миңа имтихан бирү дә җиңел булды.

**IV.Дәрескә йомгак, өй эше бирү**

Укучылар, без нинди тема үттек?

Хәл фигыль нәрсәне белдерә?

Хәл фигыльнең ничә төре бар?

Кайсы төр хәл фигыль кабатланып килә?

-Дәреслекнең 9нчы битендәге 7нче күнегүне өйдә эшләп киләбез.